Μοσχάρι στο τηγάνι με κρεμμύδι και ντομάτα (Lomo saltado)
Κλασικό πιάτο της σινοπερουβιανής κουζίνας, ενσωματώνει στοιχεία και από τις δύο κουζίνες.
300 γρ. μοσχάρι από στρογγυλό, σε λεπτές λωρίδες, 1 κρεμμύδι, χοντροκομμένο, 1 κουτ. γλυκού ξίδι λευκό, 1 ντομάτα, χοντροκομμένη, 1 φρέσκο κρεμμυδάκι, χοντροκομμένο, 100 ml ζωμός λαχανικών ή νερό, 4-5 κουτ. σούπας σάλτσα σόγιας, 2 κουτ. σούπας ελαιόλαδο, αλάτι, πιπέρι φρεσκοτριμμένο
Για να φτιάξουμε lomo saltado (μοσχάρι στο τηγάνι με κρεμμύδι και ντομάτα) αλατοπιπερώνουμε το κρέας.Σε ένα μεγάλο τηγάνι ζεσταίνουμε το ελαιόλαδο σε δυνατή φωτιά και το αφήνουμε να κάψει καλά. Ρίχνουμε το κρέας και ανακατεύουμε με ξύλινη κουτάλα μέχρι να ροδίσει. Προσθέτουμε το κρεμμύδι, το ξίδι, την ντομάτα και το κρεμμυδάκι και συνεχίζουμε για λίγο το ανακάτεμα.Ρίχνουμε τον ζωμό και αλατοπίπερο και ανακατεύουμε. Προσθέτουμε τη σόγια και ανακατεύουμε – η όλη διαδικασία στο τηγάνι πρέπει να κρατήσει 7-8 λεπτά, όχι παραπάνω, γιατί θα στεγνώσει το κρέας.Σερβίρουμε με τηγανητές πατάτες και ρύζι.
Μοσχάρι,Ντομάτα